open-index/open-wikipedia-markdown huggingface dataset:
Βατόλακκος Γρεβενών

*Για συνώνυμο οικισμό δείτε το λήμμα: [[Βατόλακκος Χανίων]]*

Ο **Βατόλακκος**  είναι ορεινό χωριό της περιφερειακής ενότητας Γρεβενών σε υψόμετρο 580 μέτρα.

## Γεωγραφικά - ιστορικά στοιχεία
Ο Βατόλακκος βρίσκεται προς τα βόρεια του περιφερειακής ενότητας προς τα όρια με την περιφερειακή ενότητα Κοζάνης, δυτικά του ποταμού Αλιάκμονα. Απέχει 11 χλμ. Β.-ΒΑ. από τα Γρεβενά και 23 χλμ. ΝΔ. από τη Σιάτιστα και είναι ανάμεσα στα χωριά Μυρσίνα (Ν.), Ελεύθερο Προσφύγων (Δ.), Μηλιά (Β.) και Ασπρόκαμπος (Α.). Μέσα από το χωριό περνάει η ΕΟ Γρεβενών - Καστοριάς και δυτικά η Εγνατία Οδός.

Την περίοδο της τουρκοκρατίας κατοικούσαν εξισλαμισθέντες χριστιανοί (Βαλαάδες) οι οποίοι με την ανταλλαγή πληθυσμών 1923 μετακινήθηκαν και στο χωριό εγκαταστάθηκαν πρόσφυγες από τον Πόντο. Οι περιοχές καταγωγής των προσφύγων είναι ο Δυτικός Πόντος (Αμάσεια, Σεβάστεια, Νεοκαισάρεια, Τοκάτη, Τσορούμ, Έρπαα, Σινώπη), η Προύσα, η Κιλικία, το Άργανα Ματέν και το Διάρμπεκιρ (Μπακίρ Ματέν). 

## Ονομασία - διοικητικά στοιχεία
Η παλιά ονομασία του, από την εποχή της τουρκοκρατίας, ήταν *Νταβράτοβον* και με το όνομα αυτό αναφέρεται επίσημα το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας. Διορθώθηκε σε *Ντοβράτοβον* το 1919 και μετονομάστηκε σε *Βατόλακκος* το 1927 με το ΦΕΚ 206Α - 28/09/1927. Το χωριό σύμφωνα με το σχέδιο Καλλικράτης αποτελεί την τοπική κοινότητα Βατολάκκου που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 έχει πληθυσμό 287 κατοίκους.

## Εξωτερικοί σύνδεσμοι
* Η περιοχή καταγωγής των κατοίκων του Βατόλακκου

## Παραπομπές


Κατηγορία:Δήμος Γρεβενών
Βατόλακκος
Moufflon Publications

Η **Moufflon Publications** είναι ανεξάρτητος εκδοτικός οίκος με έδρα τη Λευκωσία της Κύπρου. Ο οίκος ιδρύθηκε το 1967 από τον Τζιράιρ Κεσισιάν και ονομάστηκε από το κυπριακό αγρινό, ένα απειλούμενο είδος κατσίκας. Ο οίκος είναι γνωστός για την παραγωγή τίτλων υψηλής ποιότητας τίτλους που καλύπτουν ένα ευρύ φάσμα θεμάτων που έχουν σχέση με την Κύπρο και την Ανατολική Μεσόγειο.

## Εξωτερικοί σύνδεσμοι
* 

Κατηγορία:Εκπαίδευση στην Κύπρο
Κατηγορία:Επιχειρήσεις της Κύπρου
Ελ-Κόκκα

To **Ελ-Κόκκα** (αγγλικά: El-Khokha, αραβικά: الخوخه) είναι μία από τις νεκροπόλεις που σχηματίζουν την αρχαία Νεκρόπολη των Θηβών η οποία αποτελεί Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ. Βρίσκεται στη δυτική όχθη του Νείλου, απέναντι από τη σύγχρονη πόλη του Λούξορ, κοντά στο Ντέιρ ελ-Μπαχάρι, το Σέιχ Αμπντ ελ-Κούρνα, το Ελ-Ασασίφ και το Ντέιρ ελ-Μεντίνα. Στο Ελ-Κόκκα έχουν αποκαλυφθεί τάφοι αξιωματούχων και ευγενών που χρονολογούνται από την περίοδο του Παλαιού Βασιλείου μέχρι και την Ύστερη Περίοδο. Μεγάλος αριθμός τάφων χρονολογείται στην εποχή της 18ης, 19ης και 20ης δυναστείας του Νέου Βασιλείου.

## Τάφοι του Ελ-Κόκκα

* TT39 - Puimre, Δεύτερος Προφήτης του Άμωνα (περίοδος βασιλείας της Χατσεψούτ)
* ΤΤ48 - Αμενενχάτ (γνωστός και ως Surer), Μεγάλος Επιστάτης (εποχή βασιλείας του Αμενχοτέπ Γ΄)
* ΤΤ49 - Νεφερχοτέπ (Neferhotep), Ανώτατος Γραφέας του Άμωνα (19η Δυναστεία)
* ΤΤ172 - Mentiywiy, Αρχιυπηρέτης του βασιλιά προστατευόμενο μέλος της βασιλικής οικογένειας από την παιδική του ηλικία (εποχή 18ης Δυναστείας, Τούθμωσις Γ΄- Αμενχοτέπ Β΄)
* ΤΤ173 - Khay, Γραφέας των θεϊκών προσφορών προς τους θεούς των Θηβών (19η Δυναστεία)
* ΤΤ174 - Ashakhet, ιερέας της Μουτ
* ΤΤ175 - άγνωστα τα στοιχεία του ιδιοκτήτη, χρονολογείται στην 18η Δυναστεία.
* ΤΤ176 - Userhet, Υπηρέτης του Άμωνα (18η Δυναστεία)
* ΤΤ177 -Amenemopet, Γραφέας της Αλήθειας στο Ραμσείο, στις υπηρεσίες του Άμωνα (εποχή βασιλείας του Ραμσή Β')
* ΤΤ178 - Kerno (ονομάζεται και Neferrenpet), Γραφέας της περιουσίας του Άμωνα - Ρα (εποχή του Ραμσή Β')
* ΤΤ179 - Nebamon, Γραφέας, υπεύθυνος καταγραφής της αγροτικής παραγωγής στις σιταποθήκες του Άμωνα, την εποχή βασιλείας της Χατσεψούτ
* ΤΤ180 - αγνώστου ιδιοκτήτη (19η Δυναστεία)
* ΤΤ181
* ΤΤ182
* ΤΤ183
* ΤΤ184
* ΤΤ185
* ΤΤ186
* ΤΤ187
* ΤΤ198
* ΤΤ199
* ΤΤ200
* ΤΤ201
* ΤΤ202
* ΤΤ203
* ΤΤ204
* ΤΤ205
* ΤΤ206
* ΤΤ207
* ΤΤ208
* ΤΤ209
* ΤΤ238
* ΤΤ245
* ΤΤ246
* ΤΤ247
* ΤΤ248
* ΤΤ253
* ΤΤ254
* ΤΤ256
* ΤΤ257
* ΤΤ258
* ΤΤ264
* ΤΤ294
* ΤΤ295
* ΤΤ296
* ΤΤ362
* ΤΤ363
* ΤΤ365
* ΤΤ369
* ΤΤ370
* ΤΤ371
* ΤΤ372
* ΤΤ373
* ΤΤ374
* ΤΤ405
* Β1
* Β2
* Β3

## Δείτε επίσης

* Κατάλογος τάφων Μητροπολιτικού Μουσείου Τέχνης Νέας Υόρκης
*Λίστα τάφων Θηβαϊκής Νεκρόπολης
*El-Khokha
*Qurnet Murai
*UNESCO, Ancient Thebes with its Necropolis

## Παραπομπές

# **^** Porter and Moss, Topographical Bibliography: The Theban Necropolis
# **^** Theban Tomb List from Digital Egypt (UCL)

Αρχείο:Luxor Valley of the Kings B.jpg|Το Ελ-Κόκκα στις Θήβες


Κατηγορία:Αρχαία Αίγυπτος-επέκταση
Κατηγορία:Αρχαιολογικοί τόποι στην Αίγυπτο
Κατηγορία:Μνημεία Παγκόσμιας Κληρονομιάς
Κατηγορία:Μνημεία Παγκόσμιας Κληρονομιάς στην Αφρική
Τζαμί Ακκαβούκ

Το **τζαμί Ακκαβούκ** () είναι τζαμί χωρίς μιναρέ στη συνοικία Ακ Καβούκ της Λευκωσίας, η οποία σήμερα βρίσκεται στη Βόρεια Λευκωσία. Το τζαμί χτίστηκε το 1902. Στο χώρο του τζαμιού φαίνεται να υπήρξε ένα μικρό μεσαιωνικό εκκλησάκι. Ένα μικρότερο τζαμί στην περιοχή χτίστηκε το 1895. Η αψίδα του αρχικού κτιρίου με ένα τοξωτό παράθυρο που χρονολογείται από τον 16ο αιώνα επέζησε, αλλά όλα αυτά τα ίχνη έχουν αφαιρεθεί.

Το τζαμί αποτελείται από λαξευμένη πέτρα και έχει ορθογώνια διάταξη. Έχει τρεις αιχμηρές αψίδες στην μπροστινή πρόσοψ. Στο νότιο τοίχο απέναντι από την είσοδο, υπάρχει μια μιχράμπ και μια κοντινή ξύλινη μινμπάρ. Κατά τη διάρκεια της Βρετανικής κυριαρχίας, το τζαμί είχε βρύση.

Το τζαμί έχει έκταση 132 τ.μ. και μπορεί να φιλοξενήσει μέχρι και 188 προσκυνητές.

## Παραπομπές


Κατηγορία:Τζαμιά στη Λευκωσία
Γιαουχένι Καράλιοκ

Ο **Γιαουχένι Καράλιοκ** (γεν. 9 Ιουνίου 1996) είναι Λευκορώσος αθλητής της ποδηλασίας. Κατέκτησε το χρυσό μετάλλιο στο αγώνισμα του σκρατς στο Παγκόσμιο Πρωτάθλημα Ποδηλασίας Πίστας 2018. Στο ίδιο αγώνισμα ήταν τρίτος στους Ευρωπαϊκούς Αγώνες 2019.

## Παραπομπές

Κατηγορία:Λευκορώσοι αθλητές της ποδηλασίας
Μάχη της Αμμοχώστου

Η **Μάχη της Αμμοχώστου** ήταν μάχη κατά την διάρκεια του απελευθερωτικού αγώνα της Κύπρου. Έλαβε χώρα το διήμερο 20-21 Νοεμβρίου 1955, στην Αμμόχωστο. Στην μάχη ενεπλάκησαν Βρετανικά στρατεύματα και μέλη της ΕΟΚΑ, η οποία κέρδισε.

## Παραπομπές

Κατηγορία:Απελευθερωτικός αγώνας της Κύπρου
Κατηγορία:Πόλεμοι του Ηνωμένου Βασιλείου
Ποδηλασία στους Ευρωπαϊκούς Αγώνες 2019

Η **[[ποδηλασία]]** στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** πραγματοποιείται σε 2 εγκαταστάσεις, προκειμένου να φιλοξενήσει 24 αγωνίσματα, 12 ανδρών και 12 γυναικών.

Τα αγωνίσματα της ποδηλασία δρόμου θα διεξαχθούν στους δρόμους του Μινσκ, και της ποδηλασίας πίστας στην Αρένα Μινσκ.

## Εγκαταστάσεις

## Πίνακας μεταλλίων

## Σύνοψη μεταλλίων

### Ποδηλασία δρόμου

### Ποδηλαία πίστας

#### Άνδρες

#### Γυναίκες

## Παραπομπές

Ποδηλασία
Επιθέσεις σε αστυνομικούς σταθμούς στην Κύπρο

Οι **επιθέσεις σε αστυνομικούς σταθμούς στην Κύπρο** ήταν μια σειρά από αντάρτικες επιθέσεις που έκανε η ΕΟΚΑ σε αστυνομικά τμήματα στην Κύπρο τον Ιούνιο του 1955. Το περιστατικό έγινε στην αρχή του απελευθερωτικού αγώνα της Κύπρου. Οι επιθέσεις έλαβαν χώρα:

* 19 Ιουνίου – επίθεση με δυναμίτη στον αστυνομικό σταθμό του Αγίου Δομετίου
* 19 Ιουνίου – τοποθετήθηκε βόμβα έξω από το κεντρικό κτίριο της αστυνομίας στη Λευκωσία
* 22 Ιουνίου – το αστυνομικό τμήμα στον Αμίαντο δέχτηκε επίθεση από ομάδα ανταρτών του ΕΟΚΑ με επικεφαλής τον Ρένο Κυριακίδη σκοτώνοντας έναν αστυνομικό.

## Παραπομπές

Κατηγορία:Απελευθερωτικός αγώνας της Κύπρου
Κατηγορία:Πόλεμοι του Ηνωμένου Βασιλείου
Απόδραση από το Κάστρο της Κερύνειας

Η **απόδραση από το Κάστρο της Κερύνειας** έλαβε χώρα κατά τον απελευθερωτικό αγώνα της Κύπρου. Ορισμένα μέλη της ΕΟΚΑ ήταν φυλακισμένα στο Κάστρο της Κερύνειας και στις 23 Σεπτεμβρίου 1955, δεκαέξι από αυτούς δραπέτευσαν με σχοινί που έφτιαξαν δένοντας στη σειρά τα σεντόνια τους.

Οι δραπέτες ήταν οι Μάρκος Δράκος, Χριστάκης Ελευθερίου, Ευάγγελος Ευαγγελάκης, Μίκης Φυρίλλας, Λάμπρος Καφκαλίδης, Κωνσταντίνος Λοΐζου, Παύλος Νικήτας, Πέτρος Παπαϊωάννου, Παναγιώτης Παπαναστασίου, Ανδρέας Πολυβίου, Μιχαλάκης Χ. Ρωσσίδης, Λεύκιος Ροδοσθένους, Στέλιος Σιαμίσης, Πέτρος Στυλιανού, Δήμος Βρυωνίδης και Χαρίλαος Ξενοφώντος.

Επτά συνελήφθησαν, αλλά οι υπόλοιποι εννέα (Ευαγγελάκης, Ξενοφώντος, Καφκαλίδης, Δράκος, Ροδοσθένους, Φυρίλλας, Πολυβίου, Ελευθερίου και Νικήτας) εντάχθηκαν στον ΕΟΚΑ. Το περιστατικό έφερε τη Βρετανική κυβέρνηση σε πολύ δύσκολη θέση.

Ο Ευαγγελάκης συνελήφθη τον Φεβρουάριο του 1957. Ο Φυρίλλας συνελήφθη τον Απρίλιο του 1957.

## Εξέγερση του Νοεμβρίου
Στις 13 Νοεμβρίου 1955 πάνω από 100 κρατούμενοι του κάστρου εξεγέρθηκαν.

## Παραπομπές

Κατηγορία:Κερύνεια
Κατηγορία:Απελευθερωτικός αγώνας της Κύπρου
Κατηγορία:Πόλεμοι του Ηνωμένου Βασιλείου
Μάχη του Πεύκου

Η **Μάχη του Πεύκου** ήταν στρατιωτική εμπλοκή κατά τη διάρκεια του απελευθερωτικού αγώνα της Κύπρου. Μια ομάδα ανταρτών της ΕΟΚΑ έστησαν ενέδρα σε μια Βρετανική περίπολο τεθωρακισμένων οχημάτων στον δρόμο Κυπερούντας-Χανδριάς.

Μία ημέρα αργότερα, Βρετανικά στρατεύματα σκότωσαν ένα Κύπριο στην ίδια περιοχή.

Η βία εκείνο το διάστημα βοήθησε στην κήρυξη κατάστασης έκτακτης ανάγκης στο νησί.

## Παραπομπές

Κατηγορία:Απελευθερωτικός αγώνας της Κύπρου
Κατηγορία:Πόλεμοι του Ηνωμένου Βασιλείου
Μάχη του νοσοκομείου της Λευκωσίας

Η **μάχη του νοσοκομείου της Λευκωσίας** ήταν μια στρατιωτική εμπλοκή κατά τη διάρκεια του απελευθερωτικού αγώνα της Κύπρου, η οποία έλαβε χώρα στις 31 Αυγούστου 1956.

Η ΕΟΚΑ σχεδίασε μια επιδρομή για να σώσει τον Πολύκαρπο Γιωρκάτζη, ένα κρατούμενο της ΕΟΚΑ που είχε μεταφερθεί στο νοσοκομείο και η απόδραση ήταν επιτυχημένη. Κατά την επίθεση ωστόσο σκοτώθηκαν οι δύο αγωνιστές της ΕΟΚΑ, Ιωνάς Νικολάου και Κυριάκος Κολοκάσης, καθώς και ο Άγγλος λοχίας Ντέμον, ο οποίος ήταν ο δήμιος των πρώτων απαγχονισθέντων του εθνικοαπελευθερωτικού αγώνα της ΕΟΚΑ, Μιχαλάκη Καραολή και Αντρέα Δημητρίου.

## Παραπομπές

Κατηγορία:Απελευθερωτικός αγώνας της Κύπρου
Κατηγορία:Μάχες του Ηνωμένου Βασιλείου
Μάχη της Γιαλούσας

Η **μάχη της Γιαλούσας** ήταν μια σύγκρουση στον απελευθερωτικό αγώνα της Κύπρου, όταν αντάρτες της ΕΟΚΑ επιτέθηκαν στο αστυνομικό τμήμα στη Γιαλούσα, με αποτέλεσμα να γίνει μια μάχη που διήρκεσε 15 λεπτά. Η ΕΟΚΑ είχε 12 αντάρτες με επικεφαλής τον Λοΐζο Χατζηλοΐζου. Οι Άγγλοι είχαν 25 στρατιώτες μαζί με την αστυνομία, ενώ σκοτώθηκε 1 Άγγλος στρατιώτης.

## Παραπομπές

Κατηγορία:Απελευθερωτικός αγώνας της Κύπρου
Κατηγορία:Πόλεμοι του Ηνωμένου Βασιλείου
Επιδρομή στη Λέπκα

Η **Επιδρομή στη Λέπκα** πραγματοποιήθηκε τον Απρίλιο του 1957, ως μέρος του κυπριακού απελευθερωτικού αγώνα. Οι βρετανικές δυνάμεις ασφαλείας επιτέθηκαν σε μια ομάδα ανταρτών της ΕΟΚΑ στα βουνά και συνέλαβε επτά κορυφαίους αξιωματικούς της ΕΟΚΑ. Μεταξύ αυτών ήταν ο Γιώργης Δημητρίου και ο Μίκκης Φρίλλας.

## Παραπομπές

Κατηγορία:Στρατιωτικές επιχειρήσεις του Ηνωμένου Βασιλείου
Κατηγορία:Απελευθερωτικός αγώνας της Κύπρου
Βομβιστική επίθεση στο κινηματογράφο της Λευκωσίας

Η **βομβιστική επίθεση στο κινηματογράφο της Λευκωσίας** έλαβε χώρα στις 24 Μαΐου 1955.

Η βόμβα είχε τοποθετηθεί από από την ΕΟΚΑ σε κινηματογράφο της Λευκωσίας όπου παιζόταν η ταινία Απαγορευμένο Φορτίο, στην Ημέρα της Αυτοκρατορίας, κατά τη διάρκεια εράνου για το Ταμείο της Βρετανικής Λεγεώνας και είχε στόχο το Βρετανό κυβερνήτη Ρόμπερτ Αρμιτάζ. Τελικά όμως εξερράγη λίγα λεπτά νωρίτερα από την έλευση του Βρετανού κυβερνήτη και λίγα μέτρα από τη θέση του ενώ είχε ήδη εκκενωθεί το μεγαλύτερο μέρος του κινηματογράφου.

## Παραπομπές

Κατηγορία:Απελευθερωτικός αγώνας της Κύπρου
Κατηγορία:Πόλεμοι του Ηνωμένου Βασιλείου
Παναγιώτης Φλώρος

Ο **Παναγιώτης Φλώρος** ήταν Έλληνας δικηγόρος και πολιτικός.

## Βιογραφικά στοιχεία

Υπήρξε δικηγόρος. Στις εκλογές του Μαΐου 1915 εξελέγη για πρώτη φορά βουλευτής Ιωαννίνων και επανεξελέγη σε αυτές του Δεκεμβρίου 1915, του 1920 και του 1928 (με την υποστήριξη του Κόμματος των Φιλελευθέρων).

Ήταν παντρεμένος με την Σουζάνα Σ. Λιούρδη, με καταγωγή από τον Πύργο Ηλείας, και είχαν αποκτήσει δύο παιδιά.

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Ιωαννίνων
Κατηγορία:Έλληνες δικηγόροι του 19ου αιώνα
Κατηγορία:Έλληνες δικηγόροι του 20ού αιώνα
Παγκύπρια Συντεχνία Δημοσίων Υπαλλήλων

Η **Παγκύπρια Συντεχνία Δημοσίων Υπαλλήλων** είναι συνδικάτο στην Κύπρο. Ιδρύθηκε το 1927 ως Ένωση Δημόσιας Υπηρεσίας της Κύπρου. Είναι συνδεδεμένη με τη Διεθνή των Δημόσιων Υπηρεσιών. Εδρεύει στη Λευκωσία και πρόεδρος είναι ο Γλαύκος Χατζηπέτρου, ενώ έχει 15.000 μέλη.

## Παραπομπές

* 

## Εξωτερικοί σύνδεσμοι

* Επίσημη ιστοσελίδα

Κατηγορία:Συνδικαλιστικά σωματεία στη Κύπρο
Αρμενικό Σχολείο Λεμεσού

δεξιά|μικρογραφία|275x275εσ|Το Αρμενικό Σχολείο Ναρέκ Λεμεσού
Το **Δημοτικό Σχολείο Ναρέκ** (Αρμένικα: Նարեկ Հայկական Վարժարան), γνωστό και ως **Αρμενικό Σχολείο Λεμεσού** βρίσκεται στην οδό Βασίλη Μιχαηλίδη 16 στο κέντρο της Λεμεσού, δίπλα από την εκκλησία Σουρπ Κεβόρκ (Αγίου Γεωργίου). Από το 1972 τα αρμένικα Δημοτικά της Κύπρου (Λευκωσία, Λάρνακα, Λεμεσός και, μέχρι το 1974, Αμμόχωστος) ονομάζονται **Ναρέκ** προς τιμήν του Αγίου Γρηγορίου του Ναρεκηνσίου (951-1003).

Το σημερινό κτίριο κτίστηκε το 2006-2007 από τις Τεχνικές Υπηρεσίες του Υπουργείου Παιδείας και Πολιτισμού και εγκαινιάστηκε στις 5 Νοεμβρίου 2008, από τον τότε Πρόεδρο της Δημοκρατίας Δημήτρη Χριστόφια. Σήμερα το σχολείο έχει περίπου 35 μαθητές. Όπως και τα υπόλοιπα Σχολεία Ναρέκ (στη Λευκωσία και τη Λάρνακα), έχει για Διευθύντρια τη Βέρα Ταχμαζιάν από το 2009 και υπάγεται στη Σχολική Εφορεία Αρμενικών Σχολείων Κύπρου. 

Το πρώτο αρμενικό σχολείο στη Λεμεσό λειτούργησε το 1928, με πρωτοβουλία του Αρχιεπισκόπου Αρμενίων Πετρός Σαρατζιάν, στο σπίτι της Σιρανούς Αβεντικιάν, στην οδό Ζήνας Κάνθερ. Μετά την ανέγερση της εκκλησίας του Αγίου Γεωργίου (1939-1940), τα μαθήματα πραγματοποιούνταν μέσα στην εκκλησία. Το 1951, με πρωτοβουλία του ιερέα Σιαχέ Σεμερτζιάν και με δωρεά του Αιθιοπιοαρμένιου Ρουπέν Παπικιάν, κτίστηκε το αρχικό κτίριο του Αρμενικού Δημοτικού Σχολείου, το οποίο εγκαινιάστηκε στις 17 Νοεμβρίου 1951. Το 1954, με τη δωρεά της αρμενικής νεολαίας Λεμεσού, το κτίριο επεκτάθηκε και έκτοτε τα μαθήματα γίνονταν μέσα στο σχολείο.

## Δείτε επίσης
* Αρμένιοι της Κύπρου
* Αρμενική Μητρόπολη Κύπρου
* Εκκλησία Σουρπ Κεβόρκ (Λεμεσός)
* Αρμενικό Σχολείο Λευκωσίας
* Αρμενικό Σχολείο Λάρνακας

## Παραπομπές

Κατηγορία:Σχολεία της Κύπρου
Επιχείριση Τυχερός Αλφόνσος

Η **επιχείριση Τυχερός Αλφόνσος** ήταν επιχείριση των Βρετανικών Ενόπλων Δυνάμεων που συνέβησαν κατά τη διάρκεια της εξέγερσης της ΕΟΚΑ στην Κύπρο. Ο Βρετανικός Στρατός έχασε 25 άνδρες: 7 από τροχαίο ατύχημα, 13 άνδρες του τμήματος Γκόρντον Χαϊλάντερς από πυρκαγιά, ενώ σκοτώθηκαν 5 Νόρφολκ και δύο άνδρες από το τμήμα αλεξιπτωτιστών.

## Μονάδες

* Μονάδες που είχαν σταθμεύσει στην περιοχή του Τρόοδου
** Τμήμα Αλεξίπτωτων
** Βασιλικό Ναυτικό
** Γκόρντον Χαϊλάντερς
* Υποστηρικτικές μονάδες
** Ελαφρύ Πυροβολικό του Βασιλιά "Γιορκσάιρ"
** Απόσπασμα του Νότιου Σταφορντσάιρ
** Βασιλικό Απόσπασμα του Νόρφολκ
** Βασιλικοί Ιππικοί Φρουροί
** Τμήμα της Βασιλικής Πολεμικής Αεροπορίας
** ΧΜΣ Ντάιαμοντ 
** Ελαφρύ Πυροβολικό Χάιλαντ

## Παραπομπές


## Εξωτερικοί σύνδεσμοι
* Ντέιβιντ Κάρτερ The Tragedy of Lucky Alphonse (The Paphos Fire), Britain's Small Wars, 2005

Κατηγορία:Απελευθερωτικός αγώνας της Κύπρου
Κατηγορία:Στρατιωτικές επιχειρήσεις του Ηνωμένου Βασιλείου
Homo rhodesiensis

μικρογραφία|Homo rhodesiensis. Σχέδιο του κρανίου του Κάμπουε.

Το ***Homo rhodesiensis*** είναι το όνομα είδους που προτάθηκε από τον Άρθουρ Σμιθ Γούντγοουρντ (1921) για να ταξινομοποιήσει το Κάμπουε 1 (το "κρανίο του Κάμπουε" ή "κρανίο του Μπρόκεν Χιλλ", επίσης γνωστός ως "Ροδεσιανός Άνδρας"), ένα απολίθωμα που ανακτήθηκε από σπήλαιο του Μπρόκεν Χιλλ (ή Κάμπουε) στην Βόρεια Ροδεσία (γνωστή σήμερα ως Ζάμπια).

Σήμερα ο *H. rhodesiensis* θεωρείται στις περισσότερες φορές ως συνώνυμο του *[[Homo heidelbergensis]]*, ή πιθανώς ως αφρικανική μορφή του *Homo heidelbergensis sensu lato*, το οποίο κατανοείται ως είδος που ζούσε στην Αφρική και την Ευρασία στην εποχή του Μέσου Πλειστόκαινου. Επίσης έχουν προταθεί οι ονομασίες *Homo sapiens arcaicus* και *Homo sapiens rhodesiensis*. Ο Γουάιτ (2003) πρότεινε τον ροδεσιανό άνδρα ως πρόγονο του *[[Homo sapiens idaltu]]*.

Η καταγωγή του *Homo sapiens* από τον *Homo rhodesiensis* έχει προταθεί αρκετές φορές.

## Παραπομπές


Κατηγορία:Ανθρωπίδες
Κατηγορία:Προϊστορικά πρωτεύοντα
Κατηγορία:Ανθρώπινη εξέλιξη
Ποδηλασία στους Ευρωπαϊκούς Αγώνες 2019 – Σκρατς ανδρών

Το **σκρατς ανδρών** στους Ευρωπαϊκούς Αγώνες 2019 πραγματοποιήθηκε στις 27 Ιουνίου 2019 στην Αρένα Μινσκ.

## Αποτελέσματα

## Παραπομπές

Σκρατς ανδρών
A Bola

Η ***A Bola*** () είναι πορτογαλική αθλητική εφημερίδα, με εκδοτική έδρα τη Λισαβόνα.

## Ιστορία
Η *A Bola* ιδρύθηκε το 1945 από τους Καντίντο ντε Ολιβέιρα και Ριμπέιρο ντος Ρέις, ενώ, εκείνη την περίοδο, εκδιδόταν δύο φορές την εβδομάδα. Κατέστη καθημερινή εφημερίδα το 1995. Παρά το γεγονός πως, σύμφωνα με τον υπότιτλό της, αποτελεί «εφημερίδα όλων των αθλημάτων», το περιεχόμενό της επικεντρώνεται στο ποδόσφαιρο. Με σημείο εκκίνησης την σεζόν 1952-53, είναι υπεύθυνη για την βράβευση του πρώτου σκόρερ της Πριμέιρα Λίγκα με το βραβείο της Μπότα ντε Πράτα.

Αποτελεί την πλέον δημοφιλή εφημερίδα μεταξύ των Πορτογάλων μεταναστών, ενώ, επίσης, διαθέτει σημαντικό αριθμό αναγνωστών εντός των πρώην πορτογαλικών αποικιών στην Αφρική. Με σημείο εκκίνησης το 2006, τυπώνεται, επίσης, στο Νιούαρκ του Νιου Τζέρσεϊ, αμερικανική πόλη η οποία διαθέτει σημαντικό πορτογαλικό πληθυσμό.

Το 2012, προχώρησε στη δημιουργία του τηλεοπτικού σταθμού A Bola TV.

## Δείτε επίσης
* Κατάλογος εφημερίδων στην Πορτογαλία

## Παραπομπές


## Εξωτερικοί Σύνδεσμοι
*  Επίσημη ιστοσελίδα της ''A Bola''

Κατηγορία:Εφημερίδες με τόπο έκδοσης την Πορτογαλία
Κατηγορία:Εφημερίδες στην πορτογαλική γλώσσα
Κατηγορία:Αθλητικά Μέσα Μαζικής Ενημέρωσης στην Πορτογαλία
Κατηγορία:Αθλητικές εφημερίδες
Ναός του Βάκχου στο Μπάαλμπεκ

μικρογραφία|250px|Εξωτερική άποψη του ναούΟ **Ναός του [[Διόνυσος|Βάκχου (Διονύσου)]]** είναι ένας ελληνορωμαϊκός ναός στο Μπάαλμπεκ του Λιβάνου. Θεωρείται ένας εξαιρετικός αρχαιολογικός και καλλιτεχνικός χώρος της ελληνορωμαϊκής αρχιτεκτονικής και, από το 1984, αποτελεί Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ. Ο Ναός του Βάκχου είναι ένας από τους καλύτερα διατηρημένους και μεγαλοπρεπείς ελληνορωμαϊκούς ναούς. Η ηλικία του δεν είναι εξακριβωμένη, όμως υπολογίζεται από τη λεπτή του διακόσμηση ότι μπορεί να χρονολογηθεί στον 2ο αιώνα μ.Χ.

Ο ναός έχει μήκος 66 μέτρα, πλάτος 35 μέτρα και 31 μέτρα ύψος, διαστάσεις που τον καθιστούν λίγο μικρότερο από τον γειτονικό Ναό του Δία. Το βάθρο πάνω στο οποίο βρίσκεται ο ναός έχει χτιστεί στον άξονα Ανατολής-Δύσης. Ο περιμετρικός τοίχος κοσμείται από μια κιονοστοιχία σαράντα δύο κιόνων ιωνικού ρυθμού, από τους οποίους οι δεκαεννέα παραμένουν όρθιοι.

## Ιστορικά στοιχεία
Η ανέγερση του ναού ανατέθηκε πιθανώς από τον Ρωμαίο Αυτοκράτορα Αντωνίνο τον Ευσεβή (βασ. 138-161 μ.Χ.). Καμία πληροφορία, ωστόσο, δεν καταγράφηκε για την περιοχή μέχρι τον 4ο αιώνα, οπότε ο ναός πιθανότατα θα είχε κλείσει λόγω της δίωξης των παγανιστών στην ύστερη Ρωμαϊκή Αυτοκρατορία. Μετά το κλείσιμό του φαίνεται να θάφτηκε από τα ερείπια των υπόλοιπων μνημείων της περιοχής.

Την περίοδο 1898-1903 μια γερμανική αποστολή ξεκίνησε ανασκαφικές εργασίες στο σημείο του ναού, καθώς και εργασίες αναστήλωσης. Το 1920, ύστερα από τη σύσταση του κράτους του Μεγάλου Λιβάνου, την ευθύνη της προστασίας και αναστήλωσης του μνημείου ανέλαβε η λιβανική κυβέρνηση.

Στα μέσα της δεκαετίας του 1970, λόγω του Εμφυλίου Πολέμου, η περιοχή πέρασε στον έλεγχο των Παλαιστινίων, της Χεζμπολάχ και των συριακών δυνάμεων. Το 1984 ο ναός και η ευρύτερη περιοχή των ελληνορωμαϊκών μνημείων του Μπάαλμπεκ χαρακτηρίστηκαν ως Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ. Εργασίες συντήρησης και αναστήλωσης του ναού ξεκίνησαν τη δεκαετία του 1990, μετά το τέλος του πολέμου.
μικρογραφία|αριστερά|250px|Η είσοδος του Ναού του Βάκχου τη δεκαετία του 1870.

Το Γερμανικό Αρχαιολογικό Ινστιτούτο έχει πραγματοποιήσει μια σειρά από αρχαιολογικές ανασκαφές και έρευνες στο Ναό του Βάκχου και σε ολόκληρο το μνημειακό συγκρότημα της περιοχής.

 Η τελευταία διερευνάται και αξιολογείται συνεχώς, όπως για παράδειγμα με την τεκμηρίωση αναγλύφων και γλυπτών, την αρχαιολογική έρευνα στην πανίδα των ερειπίων, την αστική ανάπτυξη και τη σχέση της με το Μπάαλμπεκ. Όλες οι τρέχουσες έρευνες για τον Βάκχο και το Μπάαλμπεκ από το Γερμανικό Αρχαιολογικό Ινστιτούτο βρίσκονται στην ιστοσελίδα του οργανισμού.

## Παραπομπές


Κατηγορία:Αρχαιολογικοί τόποι στον Λίβανο
Vermilion (τραγούδι)

Το "**Vermilion**" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τρίτο τους δίσκο ονόματι *[[Vol. 3: (The Subliminal Verses)]]*, του 2004. Την ίδια χρονιά κυκλοφόρησε και ως single, το δεύτερο από τον εν λόγω δίσκο. Το κομμάτι γράφτηκε από τους Γκρέι και Τζόρντισον, με τον τίτλο του κομματιού να δίνεται από τον Κόρεϊ. 

## Vermilion Pt. 2
To "**Vermilion Pt. 2**" αποτελεί συνέχεια (του παραπάνω τραγουδιού) και ξεχωριστό κομμάτι στον τρίτο δίσκο των Slipknot, το οποίο κυκλοφόρησε το 2004 ως single. Το κομμάτι αυτό έχει περισσότερο ακουστικά στοιχεία, αφού κατά την εγγραφή του παίχτηκε ακουστική κιθάρα, τσέλο και πιάνο. Ο Κόρεϊ, επισημαίνει ότι η διαφορά των δύο είναι ότι στο πρώτο παρατηρείται το χτίσιμο της νεύρωσης και στο δεύτερο τα αποτελέσματα και πιθανόν οι τύψεις ένα έχει βιώσει τέτοιες καταστάσεις.

## Video clip
Για την προώθηση των κομματιών κυκλοφόρησαν δύο video clips ξεχωριστά. Το πρώτο σκηνοθετήθηκε από τον Τόνι Πετρόσιαν και τον Σον Κράχαν, ενώ το δεύτερο από τον Μαρκ Κλάσφελντ. Και τα δύο γυρίστηκαν στο Λος Άντζελες, ενώ πρωταγωνιστεί η ίδια ηθοποιός. 

## Παραπομπές


## Εξωτερικοί σύνδεσμοι
* Vermilion στο YouTube
* Vermilion Pt. 2 στο YouTube

Κατηγορία:Τραγούδια του 2004
Κατηγορία:Singles του 2004
Κατηγορία:Τραγούδια των Slipknot
Κατηγορία:Singles της Roadrunner Records
Εκλογική περιφέρεια Άρτας

|header3      = Σημερινή εκλογική περιφέρεια
|label4       = Δημιουργήθηκε
|data4        = 1958
|label5       = Αριθμός εδρών
|data5        = 2
}}
Η εκλογική περιφέρεια Άρτας είναι μια από τις 59 εκλογικές περιφέρειες της Ελλάδας. Είναι μία από τις τέσσερις εκλογικές περιφέρειες της μείζονος περιφέρειας Ηπείρου. Η εκλογική περιφέρεια Άρτας αντιπροσωπεύει 79.410 δημότες και περιλαμβάνει τους δήμους Αρταιών, Γεωργίου Καραϊσκάκη, Κεντρικών Τζουμέρκων και Νικολάου Σκουφά.  

Η περιφέρεια Άρτας -μετά την γενική απογραφή του 2021- εκπροσωπείται με δύο βουλευτές. 

## Δήμοι και Ψηφοφόροι
Στην Εκλογική περιφέρεια Άρτας υπάγονται τέσσερις καλλικρατικοί δήμοι: 
* Δήμος Αρταίων (40.880 εγγεγραμμένοι ψηφοφόροι)
* Δήμος Γεωργίου Καραϊσκάκη (10.937 εγγεγραμμένοι ψηφοφόροι)
* Δήμος Κεντρικών Τζουμέρκων (12.466 εγγεγραμμένοι ψηφοφόροι)
* Δήμος Νικολάου Σκουφά (15.127 εγγεγραμμένοι ψηφοφόροι)

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην εκλογική περιφέρεια Άρτας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 και μετά στην εκλογική περιφέρεια Άρτας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

### Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015). 

## Πηγές

***Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012, Ευρ. 2014, Βουλ. 2015, Ευρ. 2019:** Ιστοσελίδα Υπ. Εσωτερικών .

## Δείτε επίσης

* Εκλογική Περιφέρεια Ιωαννίνων
* Εκλογική Περιφέρεια Πρέβεζας

## Παραπομπές


Αρτας
Νέα Μορσίνη Ξάνθης

Η **Νέα Μορσίνη** είναι ημιορεινό χωριό της Θράκης στην Περιφερειακή Ενότητα Ξάνθης.

## Γεωγραφικά στοιχεία
Η Νέα Μορσίνη βρίσκεται στην βόρεια άκρη της πεδιάδας της Ξάνθης, στα περίχωρα της πόλης και σε απόσταση περίπου 4 χιλιόμετρων ΝΔ. από το κέντρο της. Είναι κτισμένη στους νοτιοανατολικούς πρόποδες του Αχλαδόβουνου (ή Αχλαδοβούνι, παλιότερα Αχλάτ Τσάλ) σε υψόμετρο 147 μέτρα.  Ανατολικά του χωριού είναι το Γενικό Νοσοκομείο Ξάνθης, η ΕΚΤΕΝΕΠΟΛ και το Τμήμα Δοκίμων Αστυφυλάκων Ξάνθης, νοτιοανατολικά περνάει η ΕΟ Ξάνθης - Καβάλας, νότια είναι το Εύμοιρο και βόρεια είναι η Παλαιά Μορσίνη.

## Ιστορικά - διοικητικά στοιχεία
Την περίοδο της τουρκοκρατίας αναφέρεται ο οικισμός *Μπουγιούκ Μουρσάλ* ο οποίος από το 1878 ως το 1912 ανήκε  στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Μετά την απελευθέρωση είχε δύο συνοικισμούς, την Παλιά Μορσίνη όπου έμεναν οι γηγενείς μουσουλμάνοι και τη Νέα Μορσίνη όπου εγκαταστάθηκαν πρόσφυγες από τη Μικρά Ασία και τον Πόντο. 

Η Μορσίνη  αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Μόρσας (σημερινό Εύμοιρο) και να καταργείται το 1928 ενώ η Νέα Μορσίνη αναφέρεται επίσημα το 1928 να προσαρτάται στην τότε κοινότητα Εύμοιρου. Σύμφωνα με το Πρόγραμμα «Καλλικράτης» μαζί με το Εύμοιρο, το Πετροχώρι, το Λαμπρινό, τη Παλαιά Μορσίνη και τη Λεύκη αποτελούν τη δημοτική κοινότητα Ευμοίρου που υπάγεται στη δημοτική ενότητα Ξάνθης του Δήμου Ξάνθης και σύμφωνα με την απογραφή του 2011 έχει ως πληθυσμό 230 κατοίκους.

### Απογραφές πληθυσμού

## Παραπομπές


## Εξωτερικοί σύνδεσμοι
* Ο νέος οικισμός της Εκτενεπόλ στην Ξάνθη   από τον ιστότοπο http://www.greekscapes.gr/ 

Κατηγορία:Χωριά της περιφερειακής ενότητας Ξάνθης
Κατηγορία:Δήμος Ξάνθης
Κατάλογος ποταμών της Αλβανίας

μικρογραφία|306x306εσ|Χάρτης των λεκανών απορροής της Αλβανίας
Η Αλβανία έχει περισσότερους από 152 ποταμούς και ρέματα, τα οποία σχηματίζουν 8 μεγάλους ποταμούς που ρέουν από τα νοτιοανατολικά προς τα βορειοδυτικά, που εκβάλουν κυρίως στην Αδριατική. Οι ποταμοί της Αλβανίας έχουν συνολική ετήσια παροχή 1.308 κ.μ/δ. ή 41,25 κ.χλμ. ετησίως. 

Η πλειοψηφία των υδάτων από τις βροχοπτώσεις που πέφτουν στην Αλβανία, διοχετεύεται στα ποτάμια και φθάνει στη δυτική ακτή χωρίς να βγαίνει από τη χώρα. Στο βορρά, μόνο ένα μικρό ρεύμα διαφεύγει από την Αλβανία. Στο νότο, ένα ακόμα μικρότερο ρυάκι καταλήγει στην Ελλάδα. Ένα μεγάλο τμήμα της λεκάνης του Λευκού Δρίνου, βρίσκεται στην περιοχή Ντουκάγκιν, στα βορειοανατολικά σύνορα με το Κοσσυφοπέδιο. Η λίμνη της Οχρίδας, η Μεγάλη Πρέσπα και η Μικρή Πρέσπα στα νοτιοανατολικά, καθώς και τα ρέματα που ρέουν σε αυτές, βρίσκονται στη λεκάνη απορροής του Μαύρου Δρίνου. Τμήμα της λεκάνης απορροής στα νότια βρίσκεται για 75 χλμ. εντός της Ελλάδας. Αρκετοί παραπόταμοι του Αώου πηγάζουν σε αυτήν την περιοχή. Περίπου το 65% της λεκάνης απορροής τους βρίσκεται στην αλβανική επικράτεια. Η θερμοκρασία του νερού κυμαίνεται από 3,5 έως 8,9° C τον χειμώνα και από 17,8 έως 24,6° C τους καλοκαιρινούς μήνες. 

## Κύριοι ποταμοί

## Άλλοι ποταμοί

## Δείτε επίσης
* Κλίμα της Αλβανίας 

## Παραπομπές


Ποταμοι
Ποταμοι
*
Ρόι φαν ντεν Μπεργκ

Ο **Ρόι φαν ντεν Μπεργκ** (γεν. 8 Σεπτεμβρίου 1988) είναι Ολλανδός αθλητής της ποδηλασίας. Με Ολλανδούς συναθλητές του, έχει κερδίσει το αγώνισμα του ομαδικού σπριντ στο Παγκόσμιο Πρωτάθλημα Ποδηλασίας Πίστας 2019 και στους Ευρωπαϊκούς Αγώνες 2019.

## Παραπομπές


Κατηγορία:Ολλανδοί αθλητές της ποδηλασίας
Χορομός

Το **Χορομός** (), επίσης γνωστό ως **Χορομοσιβάνκ** ή **Γοσαβάνκ**, είναι εγκαταλελειμμένο και ερειπωμένο αρμενικό μεσαιωνικό μοναστηριακό συγκρότημα, το οποίο βρίσκεται σε απόσταση 15 χιλιομέτρων βορειοδυτικά της ερειπωμένης μεσαιωνικής πόλης Ανί, στην ανατολική Τουρκία. Περιγράφεται ως ένα εκ των σημαντικότερων θρησκευτικών και πολιτισμικών κέντρων της μεσαιωνικής Αρμενίας, καθώς και, γενικότερα, του Χριστιανισμού στην Ανατολή.

Ιδρύθηκε από μια ομάδα Αρμενίων μοναχών μεταξύ 931 -936 μ.Χ, κατά τη διάρκεια της βασιλείας του βασιλιά Abas I Bagratuni.Το μοναστικό σύμπλεγμα σταδιακά επεκτάθηκε και συμπεριέλαβε και τις εκκλησίες του Αγίου Ιωάννη, του Αγίου Μηνά και του Αγίου Γεωργίου καθώς και διάφορα παρεκκλήσια και μαυσωλεία. Το μοναστήρι συνέχισε να λειτουργεί και μετά την πτώση της Ανί αλλά εγκαταλείφτηκε προσωρινά στις αρχές του 17ου αιώνα. Το 1685 εγκαταστάθηκαν εκ νέου μοναχοί στο μοναστήρι αφού πρώτα επιδιορθώθηκε. Τους επόμενους αιώνες  συνέχισε να λειτουργεί ως μοναστήρι μέχρι το τέλος του Πρώτου Παγκοσμίου Πολέμου οπότε εγκαταλείφτηκε οριστικά.

Μετά το 1965 το μοναστήρι υπέστη μεγάλες καταστροφές πιθανόν ως μέρος της πολιτικής της Τουρκικής κυβέρνησης για την εξαφάνιση των αρμενικών πολιτιστικών στοιχείων. Ο τάφος του βασιλιά Ashot III (953-977), που υπήρχε στο μοναστήρι τουλάχιστον μέχρι το 1920 δεν υφίσταται πλέον. Κάποια κτίρια καταστράφηκαν εντελώς ενώ όσα στέκονται ακόμα (οι εκκλησίες του Αγίου Ιωάννη, του Αγίου Μηνά και του Αγίου Γεωργίου) έχουν υποστεί τεράστιες ζημιές και έχει αφαιρεθεί μεγάλο τμήμα της εξωτερικής τοιχοποιίας τους. Τη δεκαετία του εβδομήντα κατέρρευσε ο τρούλος της εκκλησίας του Αγίου Ιωάννη. 

## Φωτογραφίες

File:Horomos Monastery 45.jpg
File:Horomos Monastery 01.jpg
File:The Monastery of Horomos (Ghoshavank) (4218808492).jpg
File:Horomos Monastery 42.jpg
File:Horomos Monastery 16.jpg
File:Horomos Monastery 34.jpg
File:The Monastery of Horomos (Ghoshavank) (4218751594).jpg
File:Horomos Monastery 08.jpg
File:The Monastery of Horomos (Ghoshavank) (4221860776).jpg
File:The Monastery of Horomos (Ghoshavank) (4221864406).jpg
File:Horomos lynch fig96.jpg
File:The Monastery of Horomos.jpg
File:Horomos lynch fig95.jpg
File:N°40 Zhamatun of Aruits, Horomos monastery.jpg


## Παραπομπές


## Εξωτερικοί σύνδεσμοι
* 

Κατηγορία:Κατεστραμμένα αρμενικά μοναστήρια στην Τουρκία
Ματέους Ρούντικ

Ο **Ματέους Ρούντικ** (γεν. 20 Ιουλίου 1995) είναι Πολωνός αθλητής της ποδηλασίας. Κέρδισε το χάλκινο μετάλλιο στο αγώνισμα του σπριντ στο Παγκόσμιο Πρωτάθλημα Ποδηλασίας Πίστας 2019.

## Εξωτερικοί σύνδεσμοι
* Ματέους Ρούντικ , *Cycling Archives*
* Ματέους Ρούντικ, *ProCyclingStats*

Κατηγορία:Πολωνοί αθλητές της ποδηλασίας
Νεοχώρι Γρεβενών

Το **Νεοχώρι** (παλαιότερα: **Γουρουνάκι** ) είναι χωριό της περιφερειακής ενότητας Γρεβενών σε υψόμετρο 530 μέτρα.

## Γεωγραφικά - ιστορικά στοιχεία
Το Νεοχώρι βρίσκεται προς στα νοτιοανατολικά όρια με την περιφερειακή ενότητα Κοζάνης και στα νότια του περνάει ο ποταμός Αλιάκμονας. Απέχει 36 χλμ. Α.-ΝΑ. από τα Γρεβενά και 21 χλμ. ΒΔ. από τη Δεσκάτη. Σύμφωνα με την τοπική παράδοση το χωριό βρισκόταν βορειότερα στην τοποθεσία "Γουρνάκι" και από τα τέλη του 1920 οι κάτοικοί του άρχισαν να μετακινούνται για καλύτερες κλιματολογικές συνθήκες. Στον Κώδικα της Ζάβορδας αναφέρονται αρκετοί κάτοικοι από το *Γουρνάκι* ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή) και μαζί με τη Σαρακήνα αποτελούσε το πέρασμα για την επίσκεψη στο μοναστήρι. Αξιοθέατα θεωρούνται η εκκλησία της Γεννήσεως της Θεοτόκου (έτος κτήσης 1900) στο παλιό χωριό και η η αιωνόβια μακεδονική δρυς (*Quercus macedonica*) που βρίσκεται στο προαύλιό της και έχει χαρακτηριστεί "Διατηρητέο Μνημείο της Φύσης".

## Διοικητικά στοιχεία
Το 1918 με το ΦΕΚ 260Α - 31/12/1918 ο οικισμός αναφέρεται επίσημα ως *Γουρουνάκι* να προσαρτάται στην τότε κοινότητα Σαρακίνας που ανήκε στο νομό Κοζάνης. Μετονομάστηκε σε Νεοχώριον το 1950 με το ΦΕΚ 208Α - 16/09/1950. Το 1964 με το ΦΕΚ 185Α - 30/10/1964 αποσπάστηκε στο νομό Γρεβενών. Το χωριό σύμφωνα με το σχέδιο Καλλικράτης, μαζί με τη Σαρακήνα και το Δίπορο αποτελούν την τοπική κοινότητα Σαρακήνας που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 116 κατοίκους.

## Παραπομπές


Κατηγορία:Δήμος Γρεβενών
Νεοχώρι
Τζέφρι Χούγκλαντ

Ο **Τζέφρι Χούγκλαντ** είναι Ολλανδός αθλητής της ποδηλασίας. Κέρδισε με Ολλανδούς συναθλητές του το ομαδικό σπριντ στο Παγκόσμιο Πρωτάθλημα Ποδηλασίας Πίστας 2018 και το 2019, ενώ το 2018 κέρδισε το αγώνισμα του ενός χιλιομέτρου με ατομική χρονομέτρηση.

## Εξωτερικοί σύνδεσμοι
* 
* Τζέφρι Χούγκλαντ, *Cycling Archives*

Κατηγορία:Ολλανδοί αθλητές της ποδηλασίας
Χάρι Λαβρέισεν

Ο **Χάρι Λαβρέισεν** (γενν. 14 Μαρτίου 1997) είναι Ολλανδός αθλητής της ποδηλασίας. Κέρδισε με Ολλανδούς συναθλητές του το αγώνισμα του ομαδικού σπριντ στο Παγκόσμιο Πρωτάθλημα Ποδηλασίας Πίστας 2018 και 2019. Το 2019 κέρδισε επίσης και το αγώνισμα του ατομικού σπριντ.

## Εξωτερικοί σύνδεσμοι

* Χάρι Λαβρέισεν , *Cycling Archives*

Κατηγορία:Ολλανδοί αθλητές της ποδηλασίας
Σαγκάη Σαρκς

Η **Σανγκάη Σαρκς** (απλοποιημένα Κινέζικα: 上海哔哩哔哩大鲨鱼; παραδοσιακά Κινέζικα: 上海嗶哩嗶哩大鯊魚; pinyin: Shànghǎi Bìlǐbìlǐ Dàshāyú) είναι μια Κινεζική ομάδα καλαθοσφαίρισης με έδρα τη Σαγκάη.

Εκτός Κίνας, η ομάδα είναι γνωστή κυρίως για την απόκτηση του Γιάο Μινγκ πριν μπει στο ΝΒΑ. Με τον Μινγκ στην ομάδα, οι Σαρκς έφτασαν στον τελικό για τρεις συνεχόμενες σεζόν (κατά την περίοδο 1999-2000, 2000-01 και 2001-02) με αντίπαλο την Μπαγί Ρόκετς κάθε φορά. Στα πρώτα δύο χρόνια ήταν φιναλίστ, αλλά κέρδισαν την τρίτη φορά, τελειώνοντας ένα σερί έξι πρωταθλημάτων στη σειρά για τους Μπαγί Ρόκετς. 

Η ομάδα αντιμετώπισε σοβαρά οικονομικά προβλήματα τη σεζόν 2008-09 και κινδύνευε να μην αγωνιστεί στην σεζόν 2009-10 λόγω των οικονομικών θεμάτων. Στις 16 Ιουλίου 2009, Κινέζικα μέσα ενημέρωσης ανέφεραν ότι ο Γιάο παρενέβη για να αγοράσει την ομάδα. Ο Γιάο είναι πρόεδρος της ομάδας μέχρι σήμερα.Η ομάδα ανακοίνωσε την απόκτηση του dillon brooks 

## Τρόπαια

; ΚΟΚ
: **Πρωταθλητές (1):** 2001-02
: *Φιναλίστ (2):* 1999-2000, 2000-01

; Κύπελλο Μερλίον
: **Νικητές (1):** 2016

## Παραπομπές

## Εξωτερικοί σύνδεσμοι

* Επίσημη ιστοσελίδα  
* Προφίλ στο sina.com.cn 

Κατηγορία:Κινέζικες ομάδες καλαθοσφαίρισης
Κατηγορία:Σύλλογοι Πρωταθλήματος Καλαθοσφαίρισης Κίνας
Γκραν Πρι Καναδά 2019 (Φόρμουλα 1)

Το **Γκραν Πρι Καναδά 2019** ήταν ο 7ος αγώνας στο Παγκόσμιο πρωτάθλημα Φόρμουλα 1 (2019) και διεξήχθη στην πίστα Ζιλ Βιλνέβ στο Μοντρεάλ το τριήμερο 7-9 Ιουνίου 2019.

## Πρόγραμμα τριημέρου

## Ελαστικά

Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 7 Ιουνίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli. 

### Free Practice 2 (FP2)

Στα δεύτερα δοκιμαστικά της Παρασκευής, στις 7 Ιουνίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli. 

### Free Practice 3 (FP3)

Στα τρίτα δοκιμαστικά του Σαββάτου, στις 8 Ιουνίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli. 

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 8 Ιουνίου 2019 λίγες ώρες μετά το FP3. Την Pole Position κέρδισε ο Σεμπάστιαν Φέτελ με τον Λιούις Χάμιλτον να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 9 Ιουνίου 2019.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.
&nbsp;– Ο Σεμπάστιαν Φέτελ δέχθηκε ποινή 5 δευτερολέπτων κατά τη διάρκεια του αγώνα για επικίνδυνη είσοδο στην πίστα η οποία έσπρωξε άλλο μονοθέσιο εκτός πίστας.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

 

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στον Καναδά
Αρχιπέλαγος του Μπόκας ντελ Τόρο

Το **Αρχιπέλαγος Μπόκας ντελ Τόρο** (ισπανικά: *Archipiéplago de Bocas del Toro*) είναι μια ομάδα νησιών της Καραϊβικής Θάλασσας που βρίσκονται στα βορειοδυτικά του Παναμά. Το αρχιπέλαγος διαχωρίζει τον Κόλπο Αλμιράντε και τη Λιμνοθάλασσα Τσιρικί από την ανοιχτή Καραϊβική Θάλασσα. Αποτελεί μέρος του Νομού Μπόκας ντελ Τόρο, ο οποίος βρίσκεται στην Επαρχία Μπόκας ντελ Τόρο. Σημαντικότερη πόλη είναι η Μπόκας ντελ Τόρο, γνωστή και ως Πόλη των Μπόκας, στο Νησί Κολόν. Το Νησί Κολόν είναι προσβάσιμο από αεροπλάνα, πλοία, ιδιωτικά σκάφη και θαλάσσια ταξί, ενώ τα υπόλοιπα νησιά είναι προσβάσιμα με θαλάσσια ταξί και ιδιωτικά σκάφη. Το Διεθνές Αεροδρόμιο «Νήσος Κολόν», που βρίσκεται δυτικά της Πόλης των Μπόκας, εξυπηρετεί αεροπορικές μεταφορές από και προς τα νησιά. Τα πλοία καταπλέουν στην Πόλη των Μπόκας από το Αλμιράντε, το Τσανγκινόλα και το Τσιρικί Γκράντε.

## Γεωγραφία
Η έκταση του αρχιπελάγους είναι περίπου 250χλμ2 και λαμβάνει το 60% περίπου της έκτασης του Νομού. Ο πληθυσμός της περιοχής κυμαίνεται σε 13.000 κατοίκους, οι οποίοι αποτελούν το 75% του πληθυσμού του Νομού.

### Νησιά

Τα Νησιά του Αρχιπελάγους περιλαμβάνουν τα εξής::

* Κάγιος Θαπατίγια
* Μπαστιμέντος
* Καρενέρο (aka: Careening Cay or Careening Key)
* Κάγιο Άγουα
* Κολόν
* Κριστόμπαλ
* Πόπα
* Σολάρτε
* Παστόρες
* Μπαγκί

Το Αρχιπέλαγος περιλαμβάνει ακόμη 80 κης και 200 μικρές νησίδες.

### Προστατευόμενες Περιοχές

* Θαλάσσιο Εθνικό Πάρκο Νήσου Μπαστιμέντος
* Μίμι Τίμπι
* Πάλο Σέκο
* Πλάγια Μπλουφ
* Λα Αμιστάδ (Πίλα)

## Παραπομπές


## Εξωτερικοί σύνδεσμοι
* 

Κατηγορία:Καραϊβική
Κατηγορία:Γεωγραφία του Παναμά
Ράβνι (Μόσταρ)

Το **Ράβνι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό μικρότερο ή ίσο των  κατοίκων.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 

Κατηγορία:Οικισμοί του Μόσταρ
Κατηγορία:Οικισμοί του Μόσταρ με σερβική πληθυσμιακή πλειοψηφία
Μπόρχα Φερνάντεθ (ποδοσφαιριστής, 1995)

Ο **Μπόρχα Φερνάντεθ** (*Borja Fernández,* 16 Αυγούστου 1995) είναι Ισπανός επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Αστέρα Τρίπολης. 

## Σταδιοδρομία σε συλλόγους
Γεννημένος στο Βίγο της Γαλικίας, ο Φερνάντεθ ξεκίνησε να παίζει ποδόσφαιρο στις ακαδημίες νέων της Θέλτα και υπέγραψε τετραετές επαγγελματικό συμβόλαιο στις 26 Φεβρουαρίου 2013. Έκανε το ντεμπούτο του με τη Θέλτα Β τη σεζόν 2013-14, στη Σεγούντα Ντιβισιόν Β. 

Έκανε το ντεμπούτο του με την πρώτη ομάδα - καθώς και στην Πριμέρα Ντιβισιόν - στις 24 Αυγούστου 2014, ξεκινώντας στη νίκη με 3-1 επί της Χετάφε. Την επόμενη ημέρα, παρέτεινε το συμβόλαιο του μέχρι το 2019. 

Στις 20 Ιουλίου 2017, δόθηκε δανεικός για ένα χρόνο στην Ρέους Ντεπορτίου της Σεγούντα Ντιβισιόν. Σημείωσε το πρώτο γκολ του ως επαγγελματίας στις 22 Οκτωβρίου, όντας το μοναδικό στην εκτός έδρας νίκη με 0-1 επί της Αλμερία. 

Στις 7 Αυγούστου 2018, τερμάτισε το συμβόλαιο του με τη Θέλτα και ακολούθως υπέγραψε με την πολωνική Μιέντζ Λεγκνίτσα. 

Στις 24 Ιουνίου 2019, υπέγραψε συμβόλαιο με τον Αστέρα Τρίπολης. 

## Παραπομπές

## Εξωτερικοί σύνδεσμοι

*   
*    
*   
* Προφίλ στο transfermarkt.com 

Κατηγορία:Ισπανοί ποδοσφαιριστές
Κατηγορία:Γαλικιανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Θέλτα Βίγο Β
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Ρέους Ντεπορτίου
Κατηγορία:Ποδοσφαιριστές Μιέντζ Λεγκνίτσα
Κατηγορία:Ποδοσφαιριστές Εκστρακλάσα
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πολωνία
Κατερίνα Βιτάλε

Η **Κατερίνα Βιτάλε** (*Caterina Vitale,* 1566-1619) ήταν η πρώτη γυναίκα φαρμακοποιός και χημικός στη Μάλτα και η πρώτη γυναίκα φαρμακοποιός των Ιωαννίτων Ιπποτών.

## Βιογραφία
Η Βιτάλε είχε καταγωγή από την Ελλάδα. Παντρεύτηκε τον Έτορε Βιτάλε, φαρμακοποιό των Ιωαννίτων Ιπποτών. Μετά το θάνατό του το 1590, κληρονόμησε το φαρμακείο του και το καθήκον να παρέχει φάρμακα στη Sacra Infermeria. Περιγράφηκε ως επιτυχημένη επιχειρηματίας, έγινε πολύ πλούσια και είναι γνωστή ως ευεργέτιδα των Καρμελιτών. Πέθανε το 1619 στις Συρακούσες και το σώμα της μεταφέρθηκε στη Βαλέτα και θάφτηκε στην εκκλησία των Καρμελιτών. 

## Περαιτέρω ανάγνωση

* Οι καλόγριες που έζησαν από τα έσοδα της πορνείας 

## Παραπομπές


Κατηγορία:Μαλτέζοι επιστήμονες
Κατηγορία:Μαλτέζοι ελληνικής καταγωγής
Κατηγορία:Γυναίκες επιστήμονες
Κατηγορία:Γυναίκες χημικοί
Diario AS

Η ***Diario AS*** () είναι ισπανική καθημερινή αθλητική εφημερίδα, που επικεντρώνεται κυρίως στο ποδόσφαιρο.

## Προφίλ
Η *Diario AS* είναι μέρος της *PRISA* που κατέχει επίσης τις *[[El Pais]]* και *[[Cinco Días]]*. Η εφημερίδα καλύπτει ιδιαίτερα τα νέα των ποδοσφαιρικών ομάδων της Μαδρίτης: Ρεάλ Μαδρίτης, Ατλέτικο Μαδρίτης και Ράγιο Βαγιεκάνο. Η άμεση ανταγωνίστρια της είναι η *[[Marca (εφημερίδα)|Marca]]*. 

Εκτός από τη Μαδρίτη, η εφημερίδα διαθέτει επίσης γραφεία δορυφόρους στη Βαρκελώνη, το Μπιλμπάο, την Α Κορούνια, τη Σεβίλλη, τη Βαλένθια και τη Σαραγόσα. 

Το Μάιο του 2012, η εφημερίδα προώθησε μία έκδοση στην αγγλική γλώσσα, που προσφέρει άρθρα που μεταφράστηκαν από την αρχική ισπανική έκδοση από αγγλόφωνους ομιλητές. 

Η κυκλοφορία της *Diario AS* ήταν 181.172 αντίτυπα το 2001 και 176.892 αντίτυπα το 2002. Ανήλθε σε 214.654 αντίτυπα το 2006. 

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Αθλητικές εφημερίδες
Κατηγορία:Ποδοσφαιρικές ιστοσελίδες
Κατηγορία:Εφημερίδες με τόπο έκδοσης την Ισπανία
Κατηγορία:Εφημερίδες στην ισπανική γλώσσα
Γκρεγκορί Μπωζέ

Ο **Γκρεγκορί Μποζέ** είναι Γάλλος αθλητής της ποδηλασίας πίστας. Έχει κατακτήσει τέσσερα ολυμπιακά μετάλλια, από τα οποία τα τρία ομαδικά και το ένα ατομικό, σε συνολικά τρεις διοργανώσεις. Επίσης, έχει γίνει εννιά φορές Παγκόσμιος Πρωταθλητής.

Το 2011 απεβλήθη από τις διεθνείς διοργανώσεις της ποδηλασίας για 12 μήνες, διότι έλειψε σε σειρά από τεστ ντόπινγκ, έτσι του αφαιρέθηκαν δύο χρυσά μετάλλια που είχε πάρει από το Παγκόσμιο Πρωτάθλημα Ποδηλασίας Πίστας.

## Παραπομπές

## Εξωτερικοί σύνδεσμοι
* Γκρεγκορί Μποζέ, *Cycling Archives*
* 

Κατηγορία:Γάλλοι αθλητές της ποδηλασίας
Λεξ (ράπερ)

Ο **Αλέξης Λαναράς** (Θεσσαλονίκη, 25 Σεπτεμβρίου 1984), ευρύτερα γνωστός ως **Λεξ**, είναι καλλιτέχνης της ελληνικής ραπ και πρώην μέλος των συγκροτημάτων Βόρεια Αστέρια και Ανάποδα Καπέλα.

## Βιογραφία
Γεννήθηκε στη Θεσσαλονίκη και μεγάλωσε στην περιοχή του Φαλήρου. Κατάγεται από την Γαλάτιστα Χαλκιδικής. Ξεκίνησε αρχικά ως γκραφιτάς στους 2G (Golden Globes ή Good Guys) και το 1999 αποφάσισαν να ασχοληθούν με τη μουσική, δημιουργώντας τα Βόρεια Αστέρια, με τα οποία κυκλοφόρησαν 4 δίσκους πριν διαλυθούν. Ενδιάμεσα, είχε δημιουργήσει τα Ανάποδα Καπέλα με ένα άλλο μέλος των Βορείων Αστεριών, τον Μικρό Κλέφτη, κυκλοφορώντας το πρώτο τους άλμπουμ το 2007.

Το 2014 κυκλοφόρησε τον πρώτο σόλο δίσκο με τίτλο *«[[Ταπεινοί Και Πεινασμένοι|Ταπεινοί και Πεινασμένοι]]»*, ο οποίος χαρακτηρίστηκε από το Vice ως «ένα από τα πιο 'real' δείγματα του σύγχρονου ελληνικού hip hop». Το 2018 κυκλοφόρησε το άλμπουμ *«2XXX»*. Το καλοκαίρι του 2019 πραγματοποίησε συναυλία στο Θέατρο Πέτρας της Αθήνας, όπου συγκεντρώθηκαν περίπου 10.000 θεατές. Με αφορμή τη συναυλία, ειπώθηκε ότι με κάθε live του «ανεβάζει τον πήχη στη ραπ σκηνή».

Το 2022 κυκλοφόρησε το τρίτο του άλμπουμ *«Μετρό»*. Έπειτα πραγματοποίησε δύο μεγάλες συναυλίες. Η πρώτη διεξήχθη στο Στάδιο Νέας Σμύρνης στις 3 Ιουλίου, όπου βρέθηκαν 20.000 θεατές και η δεύτερη στις 21 Οκτωβρίου, στο Καυτανζόγλειο Στάδιο της Θεσσαλονίκης, μπροστά σε 30.000 θεατές.

Στις 22 Νοεμβρίου 2024 κυκλοφόρησε στο Spotify το άλμπουμ *«[[Γ.Τ.Κ.]]»*, το οποίο είναι αρτικόλεξο για τη φράση *«Για Την Κουλτούρα»*. Το άλμπουμ αποτελεί τη μεγαλύτερη επιτυχία του Λεξ, όντας το άλμπουμ του με τις περισσότερες ακροάσεις.

Στις 28 και 29 Ιουνίου 2025 έδωσε δύο συναυλίες στον εξωτερικό χώρο του ΟΑΚΑ. Μέσα σε λιγότερες από 24 ώρες πουλήθηκαν περισσότερα από 60.000 εισιτήρια  και για αυτόν τον λόγο αποφασίστηκε να διεξαχθεί και δεύτερη συναυλία (αυτή της 29ης).. Εκτιμήσεις αναφέρουν τον συνολικό αριθμό θεατών τις δύο μέρες να φτάνει τους 100.000, αριθμό ρεκόρ για την ελληνική ραπ σκηνή.

Οι στίχοι του ΛΕΞ εστιάζουν σε κοινωνικά ζητήματα, όπως οι ανισότητες, η ανεργία, η φτώχεια, η οικονομική κρίση, η διαφθορά, η αστυνομοκρατία και οι μικροπαραβατικότητες  ενώ αποφεύγουν τη γλώσσα σεξισμού ή μισαλλοδοξίας που συχνά συνδέεται με την τραπ. Το ύφος του χαρακτηρίζεται ως αντι-ποιητικό, σκοτεινό και συχνά ωμό.

## Δισκογραφία

*

## Παραπομπές


Κατηγορία:Έλληνες ράπερ
Μουσουλμανική κοινότητα των Δωδεκανήσων

[δεξιά|μικρογραφία|320x320εσ| Το [Τζαμί του Σουλεϊμάν (Ρόδος)|Τζαμί του Σουλεϊμάν στη Ρόδο. ]]
Η **μουσουλμανική κοινότητα των Δωδεκανήσων** απαρτίζεται από περίπου 5.500 μουσουλμάνους τουρκικής κυρίως καταγωγής, που ζουν στα νησιά των Δωδεκανήσων, Ρόδος () και Κως (), τα οποία δεν επηρεάστηκαν από την ελληνοτουρκική ανταλλαγή πληθυσμών του 1923, δεδομένου ότι τα νησιά βρίσκονταν τότε υπό την κυριαρχία του Βασιλείου της Ιταλίας (από το 1912). Όλοι οι κάτοικοι των νησιών έγιναν Έλληνες πολίτες μετά το 1947, όταν τα νησιά έγιναν μέρος της Ελλάδας.

## Ιστορία
Πρόκειται για δίγλωσση κοινότητα, η οποία αποτελείται από τουρκογενείς και από απογόνους ελληνόφωνων Τουρκοκρητικών. Ως αποτέλεσμα της ενσωμάτωσης των Δωδεκανήσων στην Ελλάδα και λόγω της κατάστασης μετά το Κυπριακό και της τουρκικής εισβολής στην Κύπρο το 1974, πολλοί μουσουλμάνοι Τούρκοι εγκατέλειψαν τα νησιά και εγκαταστάθηκαν στην Τουρκία. Πολλοί από αυτούς στερήθηκαν την ελληνική ιθαγένεια και την ιδιοκτησία τους. Υποστηρίζεται πως ορισμένοι από αυτούς που παρέμειναν, εγκατέλειψαν την τουρκική γλώσσα και τη θρησκεία τους.

Οι μουσουλμάνοι στην Κω είναι μερικώς οργανωμένοι γύρω από τη Μουσουλμανική Κοινότητα της Κω, η οποία δίνει τον αριθμό των 2.000 για τον συνολικό πληθυσμό των μουσουλμάνων στο νησί. Εκείνοι στη Ρόδο, οργανώνονται γύρω από τη Μουσουλμανική Κοινότητα της Ρόδου, η οποία δίνει τον αριθμό των 3.500 για τον συνολικό πληθυσμό των μουσουλμάνων στο νησί.

Μερικές φορές, χρησιμοποιείται  ο πιο γενικός όρος *Adalı* (δηλαδή «νησιώτες»).

Ο πρόεδρος της κοινότητας τους Μαζλούμ Παϊζάνογλου, εκτιμά τον αριθμό στη Ρόδο ως 2.500 και στην Κω ως 2.000.

## Δείτε επίσης

* Μειονότητες στην Ελλάδα 
* Τουρκικές μειονότητες στην πρώην Οθωμανική Αυτοκρατορία 
* Ελληνόφωνοι μουσουλμάνοι 
* Τούρκοι της Δυτικής Θράκης 
* Τουρκοκρητικοί 
* Μουσουλμανική μειονότητα Δυτικής Θράκης

## Παραπομπές

## Βιβλιογραφία

* .

## Εξωτερικοί σύνδεσμοι
* Ιστότοπος της κοινότητας των Τούρκων των Δωδεκανήσων που εγκαταστάθηκαν στην Τουρκία (στα τουρκικά)

Κατηγορία:Τούρκοι στην Ελλάδα
*Δωδεκανησων
Κατηγορία:Μεσανατολική διασπορά στην Ελλάδα
Κατηγορία:Πληθυσμιακές ομάδες της Ελλάδας
Κατηγορία:Μουσουλμανικές κοινότητες στην Ευρώπη